Analyse: Netflix i Danmark er dyrt og har dårligt udvalg

Det er ikke specielt sjovt at være Netflix-abonnent i Danmark. Vi må betale det næstdyreste abonnenent i verden, kun overgået af Schweizerne. Samtidig har vi adgang til et meget lille udbud af film og serier sammenlignet med andre lande. Det viser en ny analyse fra det britiske firma Comparitech.

Analysen konkluderer simpelthen, at Danmark er det næstværste land at være Netflix-kunde i – kun overgået af Iran. Der er 3.525 film og serier på hylderne i butikken og det betyder, at vi betaler knapt tre øre per titel med et standardabonnement. Det er dobbelt så meget som i Columbia – og generelt betaler vi danskere omkring 50 procent mere i abonnementpris end den gennemsnitlige Netflix-abonnent.

Her er Comparitechs oversigt over de 10 mindst omkostningseffektive lande. Tabellen nedenfor er oversigten for standardabonnementet, men Danmark indtager en lidet flatterende andenplads ligegyldigt hvilket af de tre typer af abonnement, der måles på.

Klik for at større udgave (foto: Comparitech).

Generelt konkluderer analysen, at vestlige lande må betale mest for Netflix – i særdeleshed de billigste abonnementer er dyrere i vestlige lande, mens forskellene udjævnes lidt i de dyrere abonnementer.

De absolut bedste vilkår har Columbia på tværs af alle abonnementstyper.

Analyse: Netflix i Danmark er dyrt og har dårligt udvalg